kardosdrur/scandi-wiki huggingface dataset:
Mourids Henriksen Podebusk

Morids (eller Moritz eller Maurids) Henriksen Podebusk (eller Putbus), (3. november 1633 på Kørup – 12. oktober 1700 i Odense), dansk friherre og godsejer.

Han var søn af Henrik Clausen Podebusk (død 1657) og Sidonia Marie Friherreinde von Einsiedel (død 1673).

Han blev i 1656 udnævnt til hofjunker. I 1661 blev han gift med med Margrethe Juul, datter af Malte Juul. De fik sønnen Malte Moridsen Podebusk (1671-1750).

Efter svigerfaderen arvede han Gjessinggård og Birkholm og blev sammen med sin ældre bror Rudolf Abraham Henriksen Podebusk (1629-1716) til Kørup udnævnt til friherre (baron) den 4. januar 1672. I den anledning blev hovedgården Skovgård eller Egebjerggård (hvilket også er det nuværende navn) i Odense Amt oprettet som et baroni under navnet Einsiedelsborg. 

I 1676 købte han endvidere Holbæk Slots ladegård, som han dog allerede i 1684 tillige med Birkholm måtte sælge til oberst von Vietinghof. Hans pengesager var i ringe forfatning, og han måtte senere pantsætte Gjessinggård. Han døde i 1700 på sin gård i Odense kort efter sin hustru.

Danskere i 1600-tallet
Godsejere fra Danmark
Lensbaroner fra Danmark
Mourids Henriksen
Personer i Dansk Biografisk Leksikon
Trim

Trim eller trimme betyder at bringe i orden, justere, istandsætte etc., på flere områder.

Dyr 
At trimme et dyr kan eksempelvis være at fjerne døde hår fra forskellige hunderacer i fældetiden samt generel udtynding af dyrets hårlag.

Biler 
At trimme en bil for at forøge des ydeevne

Luftfart 
At trimme en flyvemaskine betyder at ændre på flyet ror-indstillinger ved hjælp af trimklapper, som er anbragt på rorenes bagside (højderor, sideror og ballanceror), med det formål at mindske belastningen på rorene under flyvning.

Sejlsport 
At trimme en sejlbåd betyder at ændre på rig og sejl, hvilket er vigtigt da man i sejlsport udelukkende bruger vinden som kraftkilde
Trimning foregår dels i havnen, for eksempel ved ændring af spænding på stag og vanter og under sejlads ved at besætningen ændrer indstillingen af skøder og fald med det formål at forøge bådens hastighed og stabilitet.

Søfart 
At trimme et handelsskib foregår ved at ændre skibets styrlastighed ved fyldning og tømning af et skibs- eller trimtanke.

Elektronik 
At trimme en elektronisk indretning.

Begreber med særlig fagspecifik betydning
Trim (flertydig)

Trim har flere betydninger:

 Trim – ord med fagspecifik betydning
 Trim (bil) – for at forøge bilens ydeevne
 Trim (fly) – stabilsering af et fly under fart.
 Trim (handelsskibe) – regulering af et skibs styrlastighed.
 Trim (sejlbåd) – regulering af rig og sejl på en sejlbåd
 Trim (sport) – motionssport.
 Trim (sko) – et dansk skomærke.
 Trim, Irland – by i Republikken Irland
Undervisningsmaterialer

Undervisningsmaterialer bruges som middel til at lære. De kan tage form som artikler, lærebøger, audio-visuelt udstyr, redskaber og egentlige studieobjekter, dvs. genstande fra den pågældende uddannelses virkefelt. I nogle uddannelser skal de studerende betale for deres egen undervisningsmaterialer, i andre bliver de betalt via skattesystemet, sådan at de er "gratis" og inkluderet i uddannelsen.
Rochester (Pennsylvania)

Rochester er et borough, beliggende i Beaver County, Pennsylvania i USA 40 km nordvest for Pittsburgh.

Pennsylvania
Boroughs i USA
The Hot Adult Contemporary Tracks chart

The Hot Adult Contemporary Tracks chart – tidligere kendt som henholdsvis Adult Contemporary Singles og Adult Contemporary er en hitliste i USA. På listen findes ugens mest populære sange inden for genrene pop og adult contemporary, udregnet på baggrund af airplay og salgstal. Magasinet Billboard magazine udgiver hitlisten.

Musik fra USA
Hitlister
Adult contemporary

Adult contemporary (forkortet AC) er et radioformat især brugt i USA, hvor der spilles den mest populære moderne popmusik (også betegnet "mainstream"). Formatet inkluderer ikke hiphop og hård rock og er rettet mere mod voksne end mod teenagere.

Radio
Espansiva (byggesystem)

Espansiva er et byggesystem i træ, blandt andet til opførelse af huse, udviklet af Jørn Utzon i 1970'erne.

Systemet er opbygget i et modulsystem, kaldet additionsarkitektur, med selvstændige enheder, som er industrielt fremstillet og består af træelementer, der omfattende fire søjler udført af træplanker/ -bjælker placeret i hjørnerne, tag af krydsfiner med isolering og pålagt forskellige tagmaterialer, vægge beklædt med variable beklædninger, et gulv af letvægtsbetonelementer, hævet over jorden og anbragt på nedgravede betonrør og prefabrikerede betonelementer. 

Forskellig varianter af systemet kan forekomme.

Der er flere fordele ved at anvende systemet, blandt andet opbygningen af elementerne på fabrik med rationaliseringsgevinster til følge, selvbyg er ikke så kompliceret som traditionelle byggemetoder og stor fleksibilitet.

Ekstern henvisning 
Byggesystemer i træ 

Konstruktionssystemer
Jørn Utzon
Billboard 200

Billboard 200 er en hitliste, der markerer de 200 mest sælgende musikalbums og EP'er i USA. Den udgives ugentligt af magasinet Billboard magazine og bruges ofte til at måle en kunsters eller et bands popularitet.

Musik fra USA
Hitlister
Espansiva

Espansiva kan henvise til flere artikler:

Espansiva (byggesystem) – bygge- og komponentsystem udviklet af den danske arkitekt Jørn Utzon.
Sinfonia Espansiva – tredje symfoni af den danske komponist Carl Nielsen.
Drive thru-restaurant

En drive thru-restaurant er en restaurant hvor man kan bestille, betale og få udleveret sin mad direkte fra vinduet af sin bil, uden man behøver at forlade bilen. 

Det er typisk fast food-kæder der driver drive thru-restauranter. Konceptet stammer fra USA (drive thru betyder køre igennem – thru er en amerikanisering af det engelske ord through).
Mest populære og kendte er McDonald's drive thru-restauranter, kaldet McDrive. Det var især disse restauranter der introducerede konceptet i Danmark i 1990'erne. Siden har også Burger King åbnet flere drive thru-restauranter.

Drive thru-restauranterne ligger typisk i selvstændige bygninger – eller i en del af en anden bygning hvor der er let adgang med bil. Meningen er at man i sin bil kan køre helt op ved siden af bygningen, afgive sin bestilling i en mikrofon eller i et vindue, køre videre og betale i et andet vindue, og til sidst få udleveret sin mad ved det sidste vindue.
Dette gør det nemt, hurtigt og bekvemt lige at købe noget mad med på vejen, men giver samtidig et forstærket image af mad på samlebånd.
Selve samtaleanlægget hvor maden bestilles, og en medarbejder svarer med mekanisk stemme, har givet anledning til mange jokes og satire.

Restauranter
Fastfoodrestauranter
Ain't No Other Man

Ain't No Other Man er titlen på den amerikanske sangerinde, Christina Aguileras første single fra hendes femte studiealbum, Back to Basics fra 2006.

Popsange
Sange fra 2006
Sange fra USA
Rochester

Rochester henviser til forskellige artikler:

Steder 
I Australien
 Rochester, Victoria – by i staten Victoria, Australien.

I England
 Rochester, Kent – by i grevskabet Kent, England.
 Rochester, Northumberland – by i grevskabet Northumberland, England.

I USA
 Rochester, Illinois – by i staten Illinois, USA.
 Rochester, Indiana – by i staten Indiana, USA.
 Rochester, Kentucky – by i staten Kentucky, USA.
 Rochester, Massachusetts – by i staten Massachusetts, USA.
 Rochester, Michigan – by i staten Michigan, USA.
 Rochester, Minnesota – by i staten Minnesota, USA.
 Rochester, New Hampshire – by i staten New Hampshire, USA.
 Rochester, New York – by i staten New York, USA.
 Rochester, Ulster County – by i staten New York, USA.
 Rochester, Ohio – by i staten Ohio, USA.
 Rochester, Pennsylvania – borough i Pennsylvania, USA.
 Rochester, Texas – by i staten Texas, USA.
 Rochester, Vermont – by i staten Vermont, USA.
 Rochester, Washington – et landområde i staten Washington, USA.
 Rochester, Wisconsin – by i staten Wisconsin, USA.

Højadelig titel 
 Baron Rochester – engelsk adelig titel.
Louis de Bernières

Louis de Bernières (f. i London d. 8 december 1954) er en engelsk forfatter. Han er mest kendt for bogen Kaptajn corellis mandolin, der vandt Commonwealth Writers Prize som den bedste bog. I 1993 blev han udnævnt til at være en af de 20 bedste unge britiske forfattere.

Bibliografi 
 1990 The War of Don Emmanuel's Nether Parts 
 1991 Señor Vivo and the Coca Lord 
 1992 The Troublesome Offspring of Cardinal Guzman 
 1994 Kaptajn Corellis mandolin 
 1999 A day out for Mehmet Erbil (novelle) 
 2001 Røde Hund 
 2001 Sunday Morning at the Centre of the World (hørespil) 
 2004 Fugle uden vinger
 2010 Notwithstanding (stories from an English village)

Romanforfattere fra England
Romanforfattere fra Storbritannien
Lisa Ekdahl

Lisa Ekdahl (født 29. juli 1971) er en svensk sanger og sangskriver i pop-genren. Hun debuterede i 1994 med albummet "Lisa Ekdahl", der indeholdt hittet "Vem vet?", der lå nummer ét på hitlisten i både Norge og Sverige. Hun har udgivet mere end 10 album, de fleste af dem på svensk. Hun er kendt uden for Sverige og har især opnået popularitet i de skandinaviske lande. Hendes musik er en blanding af folk og latin-jazz. Hun har også sammen med Peter Nordahl Trio udgivet to albums med kendte jazznumre. Hun har ofte spillet koncert i Danmark, hvor hun har mange fans.

Soloalbum 
 1994, Lisa Ekdahl
 1996, Med kroppen mot jorden
 1997, Bortom det blå
 2000, Sings Salvadore Poe
 2002, Heaven Earth & Beyond (opsamlingsalbum)'' 2003, En samling sånger (opsamlingsalbum) 2004, Olyckssyster 2006, Pärlor av glas 2007, Det bästa med Lisa Ekdahl & Peter Nordahl Trio  (opsamlingsalbum) 2009, Give Me That Slow Knowing Smile 2011, Lisa Ekdahl at the Olympia, Paris (live) 2014, Look to Your Own Heart2017, När alla vägar leder hem2018, More of the Good Samarbejdsprojekter 
 1995, When Did You Leave Heaven (sammen med Peter Nordahl trio)
 1996, Kiss & Hug: From a happy boy (duet med Lars H.U.G. i sangen Backwards)
 1998, Back to Earth'' (sammen med Peter Nordahl trio)

Eksterne henvisninger 
 
 

Sangere fra Sverige
New Zealands nationalvåben

Til højre vises New Zealands nationalvåben.

Indtil 1911 brugte New Zealand samme nationalvåben som Storbritannien. Siden landet fik sit eget nationalvåben i 1911 har New Zealands nationalvåben forblevet det samme til den dag i dag, dog med mindre ændringer i 1956.

Siden 1911 er det centrale skjold forblevet uændret: et firedelt skjold hvor der i den først kvarte del vises fire stjerner som repræsenterer Sydkorset, som det vises på nationalflaget, men med stjernerne i andre proportioner; i den anden kvarte del repræsenterer et gyldent skind landsbrugsindustrien ; i den tredje repræsenterer et kornneg også landbruget ; og i den fjerde repræsenterer to hammere minedriften og industrien. Mellem disse går en bred, hvid lodret stribe med tre skibe som repræsenterer handelen over havet og newzealændernes immigrantnatur.

Skjoldet støttes af to figurer, en blond Pākehā (Europæisk) kvinde som holder det newzealandske flag, og en Māori kriger som holder en taiaha (Māori stav). På toppen af skjoldet sidder Edvardskronen , og under skjoldet er to blade fra en Cyathea dealbata og en skriftrulle med ordene "New Zealand".

Rigsvåbener
Nationalvåben
Heraldik
A. I. - kunstig intelligens

A. I. – kunstig intelligens (originaltitel A.I. Artificial Intelligence) er en science fiction-film fra 2001, der blev påbegyndt af Stanley Kubrick sammen med Steven Spielberg, der færdiggjorde filmen efter Kubricks død. Filmen er baseret på den korte science fiction-historie Super-Toys Last All Summer Long (Superlegetøj holder hele sommeren igennem) af forfatteren Brian Aldiss.

Handling 

Filmen handler om et robotbarn, som erstatter et komalagt menneskebarn i en familie. Robotten er unik ved at den kan have følelser. Når menneskebarnet vågner op fra sin koma, begynder der at opstå konkurrence imellem robotten og den rigtige barn. Det fører til at robotten bliver efterladt i en skov. Robotten forsøger så at finde familien igen og kommer i kontakt med mange underlige robotter og scenarier.

Eksterne henvisninger 
 

Amerikanske film fra 2001
Science fiction-film fra USA
Engelsksprogede film
Film instrueret af Steven Spielberg
Napa Valley

Napa Valley er USA's mest kendte vindistrikt og ligger nord for San Francisco i Californien. Vinproduktionen begyndte i området omkring midten af 1800-tallet, og omkring århundredeskiftet var der mere end 100 vingårde. Det gik dog ned ad bakke for vinproduktionen i området i første halvdel af 1900-tallet blandt andet på grund af alkoholforbudet i USA fra 1920 til 1933. I 1965 blev den første nye større vingård åbnet i området siden alkoholforbudet. Området fik øget prestige, efter at områdets vine slog flere kendte franske vine ved en vinsmagningskonkurrence i Paris i 1976.

Ekstern henvisning 
 Napa Countys officielle hjemmeside. 

Californiens geografi
USA's vindistrikter
Dale i USA
Snedrivebusk

 
Snedrivebusk (Spiraea x cinerea) er en løvfældende busk med buet overhængende vækst. Blomsterne er hvide med en tung duft.

Beskrivelse 
Barken er først lysebrun og fint håret. Senere bliver den stribet og opsprækkende i rødbrunt/lysebrunt. Når strimlerne fældes, kommer en rødbrun underbark med lyse barkporer til syne. Gammel bark er ret Ribes-agtig. Knopperne er spredte, forholdsvis store, knudeformede og brune (efterhånden med lysegrønne spidser). 

Bladene er lancetformede med hel rand og 2-3 tænder ved spidsen. Oversiden er grågrøn og mat, mens undersiden er lyst grågrøn og behåret. Blomsterne er samlet i små stande med hver 2-6 blomster langs den yderste ende af skuddene. Blomsten er hvid med en tung duft. Der dannes ikke modne frugter.

Rodnettet er tæt forgrenet og godt fordelt både i dybden og til siderne.

Højde x bredde og årlig tilvækst: 2 x 2 m (15 x 15 cm/år).

Hjemsted 
Krydsningen opstod spontant i Grefsheim Planteskole i Norge. Den har intet hjemsted, men begge forældre-arterne (S. cana og S. hypericifolia) hører hjemme i Sydøsteuropa, hvor de danner krat og skovbryn i fugtig, veldrænet jord.

Haveplanter
Buske
Hvide blomster
Baud

Inden for telekommunikation er baud (udtales [], symbol "Bd") en enhed for symbolhastighed (også kaldet symbolrate) og er defineret som antallet af datasymboler per sekund for en dataforbindelse. Baud er relateret til, men ikke det samme som bitrate, da et symbol kan indeholde flere bits.

Symbollængden, altså hvor lang tid det tager at sende 1 symbol, beregnes ud fra formlen:

hvor fs er baudraten.

Et eksempel: En baudrate på 1 kBd = 1.000 Bd er ensbetydende med en symbolhastighed på 1.000 tegn per sekund. Hvis det drejer sig om et modem, svarer dette til  1.000 toner per sekund eller 1.000 pulser på en elektrisk linje. Symbollængden er dermed 1/1.000 sekund = 1 millisekund.

Enheden 'Baud' er opkaldt efter Emile Baudot, opfinderen af Baudotkoden, der anvendtes til telex/fjernskrivere.

Se også
 Bit per sekund

Datatransmission
Digitale dataenheder
Bitrate

Indenfor telekommunikation er bitrate en datatransmissionshastighedsenhed for antallet af transmitterede eller overførte bit per tidsenhed for en dataforbindelse. Dataforbindelsen kan for eksempel være en internetforbindelse på 512 kbit per sekund.

Datatransmission
GoldenEye

GoldenEye er en britisk actionfilm fra 1995. Filmen er den 17. i EON Productions serie om den hemmelige agent James Bond, der blev skabt af Ian Fleming. Filmen er den første i serien, der ikke er baseret på en af af Flemings historier. Titlen kom til gengæld fra Flemings landsted Goldeneye på Jamaica, hvor han skrev romanerne om Bond. Huset var opkaldt efter planen Operation Goldeneye under den spanske borgerkrig, som Fleming var involveret i.

Filmen kom efter en pause på seks år siden Licence to Kill. Den lange pause skyldtes en større retssag mellem Danjaq med Albert R. Broccoli og MGM om rettighederne til de gamle James Bond-film. Da man endelig kunne komme i gang med optagelserne, blev det med en ny James Bond i form af Pierce Brosnan. Også rollerne som M og Miss Moneypenny var nybesatte. Som instruktør valgtes newzealænderen Martin Campbell. Filmen er dedikeret til Derek Meddings, som havde stået for modeller til en række James Bond-film med GoldenEye som den sidste før hans død.

Da optagelserne skulle begynde, var det sædvanlige Pinewood Studios optaget. I stedet blev den tidligere Rolls-Royce-fabrik ved Leavesden Aerodrome i Hertfordshire omdannet til et filmstudio med navnet Leavesden Film Studios. Nogle af scenerne med en kampvogn blev optaget på den gamle landingsbane der, mens andre blev optaget i Sankt Petersborg, hvor de foregår. Bungy-jumpen i indledningssekvensen optog man på Verzasca-dæmningen i Verzasca-dalen nær Locarno i Schweiz. Den blev udført af stuntmanden Wayne Michaels og var på over 220 meter, hvilket er rekord for film. Den afsluttende scene med parabolen blev optaget dels på Arecibo Observatory i Puerto Rico og dels i Storbritannien.

Plot 

Bond og 006 er på mission i Rusland. Missionen lykkes, men 006 bliver dræbt. Ni år senere bliver styregrejet til det russiske satellit-våben GoldenEye stjålet, og alle vidner på nær et myrdet. Bond, som sættes på sagen, opdager, at skurken er en af hans tidligere kollegaer, der er på hævntogt.

Medvirkende 
 Pierce Brosnan – James Bond.
 Sean Bean – Alec Trevelyan, 006.
 Izabella Scorupco – Natalya Fyodorovna Simonova.
 Famke Janssen – Xenia Sergeyevna Onatopp.
 Joe Don Baker – Jack Wade.
 Robbie Coltrane – Valentin Dmitrovich Zukovsky.
 Gotfried John – General Arkady Grigorovich Ourumov.
 Alan Cumming – Boris Grishenko.
 Judi Dench – M.
 Desmond Llewelyn – Q.
 Samantha Bond – Moneypenny.

Bogen 
Samme år som filmen havde premiere, udkom også bogen GoldenEye skrevet af John Gardner og baseret på filmmanuskriptet.

Eksterne henvisninger

Noter 

James Bond-film
Engelsksprogede film
Britiske film fra 1995
Cecilia Stegö Chilò

Cecilia Stegö Chilò (født 25. marts 1959) er en svensk journalist og politiker fra Moderaterne.

Cecilia Stegö Chilò arbejdede i mange år som journalist og var aktiv i Moderaterne. I 1995 forlod hun imidlertid partiet i protest mod håndteringen af EU-modstanderen Björn von der Esch fra partiet. 
Hun vendte tilbage til partiet i 2006, da hun var en af overraskelserne som kulturminister i regeringen under ledelse af Fredrik Reinfeldt. Det blev dog et kort politisk comeback, da hun efter få dage på posten måtte trække sig, da det blev afsløret, at hun havde gjort brug af sort arbejdskraft samt ikke betalt den lovpligtige tv-licens i seksten år.

Kulturministre fra Sverige
Kirkeministre fra Sverige
Maria Borelius

Maria Borelius (født 6. juli 1960) er en svensk journalist, forfatter og politiker fra Moderaterne.

Hun blev udnævnt til handelsminister i den borgerlige regering under Fredrik Reinfeldt 6. oktober 2006, men kort efter blev det afsløret, at hun havde benyttet sig af kreativ skattetænkning og anvendt sort arbejdskraft samt undladt at betale licens. Hun trak sig derpå 14. oktober fra posten samt politik i det hele taget, og hun blev dermed den minister i Sverige, der har haft den korteste tid på posten.

Politikere fra Sverige
John Connally

John Bowden Connally, Jr. (født 27. februar 1917, død 15. juni 1993) var en magtfuld amerikansk politiker fra staten Texas. Han blev først medlem af det demokratiske parti, men i 1973, da Watergate-skandalen toppede, skiftede han til det republikanske parti.

Connally blev født ind i en stor familie i Floresville, administrativt centrum Wilson County, syd for San Antonio. Han blev uddannet fra The University of Texas School of Law, hvor han var præsident for studenterforeningen. Under 2. verdenskrig var han i tjeneste hos United States Navy.

Han blev senere assistent for Lyndon B. Johnson, da denne var ungt medlem af USAs Kongres og han holdt disse bånd til Johnson resten af sin karriere. Under Vietnamkrigen opfordrede Connally kraftigt Johnson til hurtigst muligt at afslutte den uanset midlerne.

I 1961 udråbte præsident John F. Kennedy på Johnson opfordring Connally til Secretary of the Navy. Connally fratrådte 11 måneder senere denne post for at stille op til guvernørvalget i Texas. Han blev valgt som guvernør i Texas i november 1962 og denne post besad han indtil 1969.

Den 22. november 1963 blev han alvorligt såret, da han kørte i præsident Kennedys bil i Dallas, og attentatet mod præsidenten skete. Både Conally og han kone, som også kørte i bilen, slog siden fast, at de hørte alle skudene komme fra samme retning og ingen af den troede på konspirationsteorierne.

Siden tjente Connally som Secretary of Treasury mellem 1971 og 1972, og i 1973 var han en af topkandidaterne som vicepræsident til Richard Nixon, men Nixon valgte i sidste ende Gerald Ford.

I januar 1979 annoncerede Connally, at han ville søge republikanernes nominering for præsidentvalget i 1980. Han blev betraget som en stor leder og han rejste flere penge end nogen anden kandidat. Connally brugte pengene nationalt, mens George Bush brugte sin tid og penge i de tidligere stater og vandt Iowa cactus og blev dermed alternativet til den populære konservative førstemand Ronald Reagan. Efter dette hjalp Connally Reagan til sejr i hjemmestaten Texas. Connally og Bush kunne nemlig ikke udstå hinanden.

I 1986 søgte Conally om konkurserklæring efter nogle fejlslagne forretninger i Houston. Han døde i sommeren 1993.

Referencer 

Guvernører i Texas
Finansministre fra USA
Giambologna

Giovanni da Bologna, også kendt som Giambologna, født Jean Boulogne (* 1529 i Douai, Flandern, ligger i dag i Frankrig; † 13. august 1608 i Firenze). Han var senmanierismens betydeligste billedhugger.

Værker 
 "Sabinerindernes rov" (Firenze, Loggia dei Lanzi)
 "Rytterstatue med Cosimo I." (Firenze, Piazza Signoria)
 "Merkur" (Firenze, Museo nazionale del Bargello)
 "Herkules og Zentauren" (Firenze, Loggia dei Lanzi)
 "Neptun" Neptun-brønden befinder sig på Piazza Nettuno i Bologna.
 "Venus" (Firenze, står i Palazzo Pitti's Boboli-have)
 Firenze besejrer Pisa, Marmor, Firenze/Palazzo Vecchio, Sala dei Cinquecento

Weblinks 
 Giovanni Bologna i Artcyclopedia

Billedhuggere fra Italien
Medlemmer af Accademia delle arti del disegno
Christian Lillelund

Christian Thomas Lillelund (30. april 1935 i Bruxelles, Belgien – 5. oktober 2006) var en dansk jurist, forretningsmand og redaktør.

Karriere 
Christian Lillelund blev cand.jur. fra Københavns Universitet og studerede efterfølgende statsvidenskab fra University of Wisconsin i USA, ligesom han tog en MBA fra INSEAD i Fontainebleau i Frankrig.

Han arbejdede som jurist i flere advokatfirmaer, men også som informationschef hos Carlsberg, chefredaktør for Dagbladet Børsen fra 1970, direktør hos Bonnier og Selector Communications samt projektchef hos Baltica. Derudover var han bestyrelsesmedlem i flere firmaer og beklædte en række tillidsposter.

Han grundlagde advokatfirmaet Christian Lillelund & Partners.

Privatliv 
Christian Lillelund var gift flere gange, i sine sidste femten leveår boede han sammen med skuespillerinden Annette Strøyberg (1936-2005). Tidligere var han gift i tyve år med skuespillerinden Malene Schwartz samt med Lensbaronesse Molise Iuel-Brockdorff (født Hanne Sophy Bertha Augusta Komtesse Ahlefeldt-Laurvig i 1950). Han fik fire børn.

Eksterne henvisninger 
 

Personer fra Bruxelles
Erhvervsfolk fra Danmark
Jurister fra Danmark
Chefredaktører fra Danmark
Personer i Kraks Blå Bog (afdøde)
Coulrofobi

Coulrofobi er sygelig angst for klovne, og hvad der kan få tankerne hen på klovne. Der er forskellige grader af coulrofobi, men det er en meget udbredt fobi. Reaktionerne kan skifte mellem svagt ubehag ved synet af en klovn til fuldstændig panik bare man hører om en.

Referencer 

Fobier
Bois de Boulogne

Bois de Boulogne eller Boulogneskoven er en park i den vestlige del af det 16. arrondissement i Paris. Parken blev grundlagt af Napoleon III i 1852 og dækker et område på ca. 846 hektar. Dermed er den væsentligt større end både Central Park i New York og Hyde Park i London. Den nordlige del af parken optages af Jardin d'Acclimatation, som er en form for forlystelsespark.

I det nordvestlige hjørne af parken ligger rosenhaven Roseraie de Bagatelle, der indeholder over 9.000 planter.

 

Haveanlæg i Paris
16. arrondissement